Turneul Bellator Welterweight World Grand Prix și-a stabilit luptele!

Bellator MMA este o organizație care adună din ce în ce mai mulți fani datorită stilului diferit de a face luptele și de a organiza galele. Fanii de arte marțiale mixte se uită de obicei la UFC, iar în momentul în care se uită pentru prima dată la o gală Bellator simt imediat diferența.

Ceea ce ne place atât de mult la organizația aceasta este că au reînviat modelul de turneu în care luptătorii se vor duela un an întreg, iar la sfârșit va ieși la suprafață adevăratul campion.

Bellator Welterweight Grand Prix pune la bătaie niște nume extrem de importante în lumea MMA-ului, iar capul de afiș este fără doar și poate actualul campion Bellator Rory Macdonald, venit anul trecut din UFC.

Mai jos aveți tabloul complet pentru turneul care va debuta pe 29 septembrie 2018 cu lupta dintre fostul campion Bellator la Welterweight Douglas Lima și Andrey Koreshkov.

Rory Macdonald vs. Jon Fitch

Paul Daley vs. Michael Page

Douglas Lima vs. Andrey Koreshkov

Neiman Gracie vs. Ed Ruth

Toate luptele vor fi în sistem de 5 runde, iar o luptă de rezervă (Lorenz Larkin vs Yaroslav Amosov) a fost adăugată pentru a înlocui orice confruntare din turneu care s-ar putea să nu mai aibă loc din varii motive.